Ծանօթ հրապարակագիր եւ դաստիարակ Գէորգ Պետիկեանի «Սա մեր բոլորին Հալէպն է» նորատիպ հատորին ողջունահանդէսը, Հինգշաբթի, Ապրիլ 19-ի երեկոյեան, Ազգային Առաջնորդարանի «Տիգրան եւ Զարուհի Տէր Ղազարեան» սրահին մէջ, առիթ մը եղաւ լուսարձակի տակ բերելու Հալէպի հայկական գաղութին պատմական դերը, վերջին տարիներու տագնապալի վիճակն ու մասնաւորաբար Ազգային Քարէն Եփփէ Ճեմարանի տեղն ու դերը սերունդներու դաստիարակութեան գործին մէջ։